शिल्पा से योग सीखने के लिए अब मंगलवार तक रजिस्ट्रेशन
सिटी रिपोर्टर } बॉलीवुडएक्ट्रेस शिल्पा शेट्टी जल्द ही जयपुराइट्स को योग के साथ वैलनेस मंत्र देती नजर आएंगी। रामबाग स्थित एसएमएस इन्वेस्टमेंट ग्राउंड पर 18 एवं 19 मार्च को योग सेशन का आयोजन होगा। शिल्पा 18 मार्च के सेशन में महिलाओं को योग सिखाएंगी, वहीं 19 मार्च को सभी के लिए फिटनेस सेशन होगा। इस आयोजन में शहर की 20 से अधिक प्रतिष्ठित संस्थाएं एवं महिला क्लब संस्थाएं सहभागिता प्रदान कर रही हैं। योग एवं स्वास्थ्य निर्माण संस्थान के अध्यक्ष मित्रोदय गांधी आयोजन समिति में एसकेजे के संजय जोशी और संस्था के वाइस प्रेसिडेंट रामाकांत पारीक के मुताबिक रजिस्ट्रेशन के लिए 6 स्थानों पर कैंप लगाए जाएंगे। योग सेशन में हिस्सा बनने के लिए रविवार और सोमवार को रजिस्ट्रेशन ओपन किए गए थे। लोगों के उत्साह को देखते हुए अब रजिस्ट्रेशन प्रक्रिया को मंगलवार तक ओपन कर दिया गया है। रजिस्ट्रेशन कैम्प सुबह 7 से 10 बजे तक सेंट्रल पार्क, जवाहर सर्किल, टैक्नोलॉजी पार्क मानसरोवर, रोज गार्डन मानसरोवर, भगतसिंह पार्क राजापार्क, योगा पीस सेंटर सुभाषनगर और यूथ हॉस्टल जनपथ पर लगाए जाएंगे।
hin_Deva hin_Deva